ગીર સોમનાથ જિલ્લા પોલીસવડા રાહુલ ત્રીપાઠીની સુચનાથી એલસીબી સ્‍ટાફએ જિલ્લામાં વિદેશી દારૂને હેરફેર તથા ઘુસાડવાની પ્રવૃતિઓ પર ધોસ બોલાવવા બે દિવસથી કડક પેટ્રોલીંગ શરૂ કરેલ હતુ. જેમાં વેરાવળ અને ગીરગઢડા પંથકમાં દારૂની હેરાફેરી અને ઘુસાડવાના ચાર કેસો કરેલ હોય. જેની વિગત આપતા એલસીબી પીઆઇ બી.બી.કોલીએ જણાવેલ કે, વેરાવળ તાલુકામાં દારૂની હેરફેર થતી હોવાની મળેલ બાતમીના આધારે ચમોડા ગામની સીમ નજીકથી એક ફોર વ્‍હીલ શંકાસ્‍પદ હાલતમાં થઇ રહેલ જેને રોકાવી તલાસી લેતા તેમાંથી વિદેશી દારૂનો અમુક માત્રામાં જથ્‍થો મળી આવેલ જે અંગે ચાલક જયેશ ઉકાભાઇ મજેઠીયા તેની સાથે રહેલ નવલ ઉકાભાઇ મજેઠીયા (બંન્‍ને રહે. જાનુડા તા.માળિયાહાટીના)ની પુછપરછ હાથ ઘરતા વઘુ જથ્‍થો સીમમાં આવેલ લાખા દાના ડાભીની વાડીએ પડેલ હોવાનું જણાવતા કાર અને વાડીમાંથી વિદેશી દારૂની કુલ બોટલ નંગ- ૧૦૯૫ કી.રૂ.૫૪,૭૫૦ મળી આવતા જપ્ત કર્યો હતો. આ દરોડા અંગે કાર, મોબાઇલ અને દારૂનો જથ્‍થો મળી કુલ રૂ.૨.૮૯ લાખના મુદામાલ સાથે બે બુટલેગરની અટક કરી વધુ કાર્યવાહી હાથ ધરી છે. .